**Strategia pentru Industria Națională de Apărare**

O Industrie de Apărare competitivă pentru o Românie rezilientă și suverană

[1. Introducere 1](#_Toc180352032)

[1.1 Mediul de securitate la nivel european si global 1](#_Toc180352033)

[1.2 Industria de armament la nivel global si European 1](#_Toc180352034)

[1.2 Locul strategiei pentru industria de apărare in structura actului de guvernare 2](#_Toc180352035)

[1.3 Definiția industriei de apărare naționale 4](#_Toc180352036)

[1.4 De ce ne propunem sa dezvoltăm o industrie de apărare naționala ? Romania partener atractiv si credibil. 4](#_Toc180352037)

[1.5 Viziunea Guvernului României de dezvoltare a bazei industriale si tehnologice pentru industria de apărare 5](#_Toc180352038)

[1.6 Importanta integrării bazei naționale industriale in participarea industriala la nivel internațional 6](#_Toc180352039)

[2. Baza tehnologica si industriala din industria de apărare si de aviație din Romania. Trecut, Prezent si Viitor. 7](#_Toc180352040)

[2.1 Unde ne aflam ? 7](#_Toc180352041)

[2.1.1 Slăbiciuni 8](#_Toc180352042)

[2.1.2 Puncte forte si oportunități 9](#_Toc180352043)

[2.1.3 Amenințări 10](#_Toc180352044)

[2.2 Către o baza europeana comuna a industriei de apărare 11](#_Toc180352045)

[**3.** Obiectivele Romaniei pentru industria de aparare si de aviatie in scopul satisfacerii intereselor esentiale de securitate. 11](#_Toc180352046)

[3.1 Domenii prioritare de expertiza inginereasca si tehnologica. Capacitați industriale strategice. 13](#_Toc180352047)

[3.1.1 Domenii prioritare de expertiza inginereasca si tehnologica. 14](#_Toc180352048)

[3.1.2 Capacitați industriale proprii-Reforma capacitaților de producție proprii pentru a sprijini domeniile strategice industriale si tehnologice 16](#_Toc180352049)

[3.2 Importanta stimulării investițiilor străine si a localizării in Romania a marilor companii producătoare 20](#_Toc180352050)

[3.3 Rolul cooperarii si partenariatelor in cercetarea, dezvoltarea si productia de echipamente si produse militare 21](#_Toc180352051)

[4.Realizarea obiectivelor de restabilire, dezvoltare si protejare a bazei tehnologice si industriale a industriei de apărare si de aviație a Romaniei. 21](#_Toc180352052)

[4.1 Instrumentele si direcțiile de acțiune pentru realizarea obiectivelor propuse 22](#_Toc180352053)

[4.1.1 Corelarea strategiei de achiziții cu strategia de dezvoltare a industriei de apărare 22](#_Toc180352054)

[4.1.2 Dezvoltarea si întărirea rolului politicii de participare si cooperare industriala 24](#_Toc180352055)

[4.1.3 Creșterea rolului si a programelor de finanțare pentru IMM-uri in dezvoltarea unor tehnologii cheie 24](#_Toc180352056)

[4.1.4 Creșterea finanțărilor pentru programele de cercetare si dezvoltare 25](#_Toc180352057)

[4.1.5 Dezvoltarea forței de munca si a managementului 27](#_Toc180352058)

[4.1.6 Orientarea către export 27](#_Toc180352059)

[4.1.7 Dezvoltarea de programe comune de achiziții cu tarile din jur si tarile din grupul de la Visegrád, membre UE si NATO 28](#_Toc180352060)

[4.1.8 Reorganizarea si restructurarea industriei de apărare cu capital de stat 28](#_Toc180352061)

[4.2 Instrumente pentru dezvoltarea, protejarea si întărirea poziției internaționale a bazei tehnologice si industriale a industriei de apărare a României 30](#_Toc180352062)

[4.2.1 Rolul parteneriatelor strategice 30](#_Toc180352063)

[4.2.2 Necesitatea reformei in politica de achiziții 30](#_Toc180352064)

[4.2.3 Coordonarea cu celelalte tari mici si mijlocii in adoptarea unei poziții la nivel European, care sa nu introducă discriminări in domeniul aplicării politicilor de participare industriala la nivel global. 32](#_Toc180352065)

[4.3 Către o creștere a schimburilor economice in direcția creșterii exporturilor firmelor romanești pe piața americana si europeana. 34](#_Toc180352066)

[4.4 O politica mai activa de promovare a intereselor si produselor firmelor din domeniu pe piața internaționala 35](#_Toc180352067)

[4.5 Transparenta si dialog 35](#_Toc180352068)

# *1. Introducere*

## ***1.1 Mediul de securitate la nivel european si global***

În ultimul deceniu, schimbările produse în cadrul sistemului internațional de securitate au generat un nivel ridicat de instabilitate și o schimbare de paradigmă în relațiile internaționale. Creșterea semnificativă pe care o putem observa atât ca număr, cât și în intensitate, a turbulențelor, de altfel tot mai interconectate între ele, a atins cel mai înalt nivel din istoria modernă.

Dinamica centrelor de interese și extinderea spectrului amenințărilor majore de securitate către spații militare non-tradiționale și domenii non-convenționale (*non-militare*) degradează semnificativ climatul de securitate internațională și amplifică nivelul de incertitudine al evoluțiilor politico-militare din regiunile de interes strategic pentru România. Războiul din Ucraina și cronicizarea unor conflicte din vecinătățile de importanță vitală pentru securitatea euroatlantică au determinat **amplificarea semnificativă a** **angajamentelor naționale și comune** pentru securitate și apărare și, implicit, **creșterea semnificativa a cheltuielilor pentru înzestrare**.

In anul 2023 Statele Unite ale Americii au fost liderul global in ierarhia cheltuielilor cu apărarea, cu 960 miliarde de dolari, urmate de China cu 296 milioane de dolari si Rusia cu 109 miliarde de dolari, totalul bugetelor apărării la nivel global atingând suma de 2.4 trilioane de dolari. [[1]](#footnote-1)

## ***1.2 Industria de armament la nivel global si European***

Industria de apărare la nivel global are doua mari caracteristici : protecționismul si avantajul tehnologic semnificativ al Statelor Unite, exportatorul la nivel global cu cota cea mai mare de piața, peste 40 % din totalul exporturilor in domeniu, in perioada 2019-2023 si a tarilor europene, majoritar exportatoare, Franta, Germania, Marea Britanie si Italia, cu peste 25 %.[[2]](#footnote-2)

La nivel european se remarca o accelerare a politicii de consolidare a Bazei Tehnologice si Industriale de Apărare Europene, European Defence Technological and Industrial Base (EDTIB), prin prezentarea de către Comisia Europeana in Martie 2024 a primei Strategii pentru Industria de Apărare Europeana (EDIS).[[3]](#footnote-3)

Inaugurata încă din May 2007, prin adoptarea de către Miniștrii Apărării a statelor membre a strategiei pentru stabilirea EDTIB, materializarea acestei strategii care urmărește integrarea industriilor naționale într-o baza comuna, care sa evite duplicarea eforturilor si sa elimine risipa din achizițiile de tehnica militara, s-a dovedit o provocare dificila datorita tendințelor divergente cu strategiile naționale cit si nevoii de globalizare a companiilor din domeniu.

Ridicata acum la un al nivel, noua strategie este dublata si de un plan de acțiune, un Program de Investiții in Apărare ( European Defence Investment Programme-EDIP)[[4]](#footnote-4) care se constituie in același timp si intr-o propunere legislativa pentru agenda Parlamentului European la elaborarea bugetului pentru anii 2025-2028.

Este important de avut in vedere ca aceasta strategie, care vine acum pe fondul crizei din Ucraina, propune si indicatori valorici pentru gradul de integrare, atât al producției cit si al achizițiilor, tarile membre fiind invitate sa :

* Achiziționeze cel puțin 40 % din echipamentele militare prin programe comune pina in anul 2030
* Asigure că, până în 2030, valoarea comerțului în domeniul apărării în interiorul UE reprezintă cel puțin 35 % din valoarea pieței europene a apărării
* Achiziționeze echipamente la o valoare de cel putin 50 % din budget de la firmele europene, pana in anul 2030 si 60 % pana in 2035.

Pentru Guvernul României, dezvoltarea si întărirea unei industrii autohtone care sa poată sa participe la programele de colaborare europene in domeniul dezvoltării si fabricării de produse competitive, devine o prioritate absoluta, pentru ca aceasta sa nu rămână in continuare izolata si pentru a putea beneficia de programele de finanțare destinate creșterii competitivității EDTIB.

## ***1.2 Locul strategiei pentru industria de apărare in structura actului de guvernare***

Romania si-a propus sa crească cheltuielile cu apărarea la 2.5 % din PIB anual. PIB-ul in anul 2023 a fost de 350 miliarde de USD si este estimat sa ajungă la cca 500 miliarde de dolari in 2030. In aceste condiții este de așteptat ca Romania sa cheltuiască cca 24 miliarde de dolari pe înarmare in intervalul 2025-2030, considerând 1.0 % din PIB, cca 40 % din bugetul apărări, vor fi cheltuiți pe echiparea forțelor armate. La aceasta se adaugă achizițiile pentru dotarea celorlalte forte din sistemul de apărare si securitate naționala, care împreuna vor ajunge la o suma care se va apropia de 50 miliarde de dolari.

In acest context, aceasta strategie devine un instrument fundamental in alinierea obiectivelor pentru industria de apărare si a obiectivelor politicii de achiziții de tehnica militara, pentru a crea un mecanism efectiv de a obține beneficiile industriale si tehnologice care sa conducă la întărirea industriei de apărare, in scopul satisfacerii intereselor esențiale de securitate ale României.

Daca, in mod firesc, strategia are un rol de comunicare a obiectivelor si a modului cum vor fi îndeplinite acestea, consideram ca a fost necesar sa arătam care este necesitatea atingerii acelor obiective, de ce este nevoie de o industrie de apărare puternica, cu scopul declarat de a conștientiza întreaga clasa politica, instituțiile statului, cit si publicul larg de importanta industriei de apărare.

Caci fără a fi cu toții conștienți ca Obiectivele politice și militare ale României nu pot fi realizate în absența unui fundament economic solid, a unei industrii de apărare puternice, încadrata intr-un ecosistem național de aparare, aceasta strategie este sortita eșecului si riscam sa comitem in continuare erorile si sa repetăm eșecurile ultimilor 34 ani.

Daca, „Fără o **armată puternică**, un stat nu are credibilitate internațională și strategică” (SNApȚ, 2020-2024), la fel de adevarat este ca o armată puternică nu poate exista în afara unui **ecosistem național de apărare**, în care cercetarea și producția de capabilități de apărare și dezvoltarea infrastructurilor critice pentru apărare, sunt elemente esențiale ale descurajării și apărării, prevenirii și managementului crizelor și asigurării rezilienței naționale în scopul garantării suveranității, integrității teritoriale, independenței și unității statului, precum și ale respectării angajamentelor internaționale ale României în format aliat.

Nu in cele din urma, guvernul va urmări ca aceasta strategie a fie transpusa in realitate, sa fie urmata de planuri concrete de implementare a celor 8 direcții de acțiune si 6 programe prioritare, cu termene si date bugetare si financiare, care sa fie urmărite periodic de organismele existente sau care vor fi create pentru implementarea acesteia. Acolo unde s-a simțit nevoia, prin comparație cu situații similare pe plan internațional, aceasta strategie definește si obiective cantitative cit si/sau jaloane temporale, pentru a da substanța necesara si a face posibila urmărirea îndeplinirii acestora si măsurării gradului de succes, in aplicare.

Atât industria de apărare românească, pentru care furnizam o definite in acest document, dar si mediul de afaceri in general, instituțiile din ecosistemul lărgit de apărare, cit si partenerii sociali, au nevoie de o comunicare transparenta pentru a-si planifica la rândul lor politicile de investiții in noi capacitate de producție, in cercetare dezvoltare, stabilirea de parteneriate sau stabilirea strategiilor de resurse umane, iar prin aceasta strategie ne propunem sa ne adresam tuturor acestor segmente sociale, economice si instituționale, care concura la realizarea securității naționale, pentru ca numai împreuna putem realiza obiectivele acestei strategii.

## ***1.3 Definiția industriei de apărare naționale***

In contextul politic si de securitate actual, la nivel European si global, limitarea strategiei la sectorul companiilor deținute de entități romanești, cu capital de stat sau privat, devine nejustificata, atât din punct de vedere al viabilității economice, cit si al asigurării rezilienței fluxurilor logistice, a asigurării necesarului de produse si servicii pentru FSNA, in cazul unei agresiuni sau a unei situații de conflict regional sau la nivel global.

Din aceasta perspectiva, Industria de apărare a României reprezintă componenta ecosistemului național de apărare, care cuprinde totalitatea entităților economice înregistrate în România, care desfășoară activități de cercetare, dezvoltare și producție de produse, servicii și tehnologii critice (capabilități) de apărare și securitate pe teritoriul Romaniei, cu capital privat sau de stat, autohton sau internațional.

Guvernul își propune menținerea in proprietatea capitalului național, de stat sau privat, a unui număr limitat de domenii, considerate critice pentru suveranitatea naționala, cu un accent deosebit pe potențialul de integrare in viitoarea Baza Tehnologica si Industriala Europeana ( EDITB).

## ***1.4 De ce ne propunem sa dezvoltăm o industrie de apărare naționala? Romania partener atractiv si credibil.***

Guvernul are o responsabilitate fundamentala de a asigura siguranța naționala, suveranitatea si independenta statului, atât in vremuri de pace cit mai ales in vremuri de criza si conflict. Din aceasta cauza, in situații neprevăzute de criza sau conflict, Romania trebuie sa fie capabila nu numai sa continue sa opereze, întrețină si sa repare sistemele de apărare existente, dar si sa fie capabila sa fabrice de una singura anumite capabilități pentru a le înlocui pe cele distruse in cursul operațiunilor de lupta, cit si de a dezvolta intra-un termen scurt echipamente noi, pentru a se adapta la noile tipuri de amenințări, as cum au demonstrat criza COVID-19 si recentul conflict din Ucraina. Prin capacitatea de a satisface aceste cerințe, industria de apărare naționala aduce o contribuție esențiala la dezvoltarea rezilienței statului roman.

In același timp Romania trebuie sa-si întărească profilul strategic si sa devina un partener atractiv si credibil in furnizarea de soluții de securitate, prin investiții proprii in cercetare si inovare, dezvoltarea de parteneriate si încurajarea, stimularea, firmelor străine in a-si dezvolta capabilități de cercetare si producție pe plan local.

## ***1.5 Viziunea Guvernului României de dezvoltare a bazei industriale si tehnologice pentru industria de apărare***

Guvernul României vede baza industriala si tehnologica a industriei de aparare a anului 2030 ca un ecosistem industrial competitiv, rezilient si inovativ, deplin integrat in lanturile de furnizori internationale, un partener credibil in programele de cooperare la nivel european, capabila sa dezvolte produse competitive in domenii prioritare pentru Fortele Sistemului National de Aparare si pentru export.

Suntem intr-un moment in care degradarea continua a industriei de apărare naționale a retrogradat Romania in rândul tarilor care depind in totalitate de cumpărarea capabilităților necesare de pe piața internaționala.

Din aceasta situație deriva vulnerabilități multiple la adresa securității naționale, începând de la siguranța aprovizionării si mergând pina la menținerea in stare de operare a sistemelor si echipamentelor achiziționate cit si pericolul ca industria românească de sa rămână izolata, incapabila sa participe la programele de cooperare in producție si de profil achiziții in comun, si sa se integreze in Baza Tehnologica si Industriala a Industriei de Apărare Europene ( EDTIB), preconizata de noua strategie in domeniul industriei de apărare la nivel european ( EDIS).

Demararea procesului de restartare a industriei de apărare naționale nu poate sa mai aștepte. Guvernul României este hotărât sa acționeze in aceasta direcție si va aplica cu precădere pârghiile care ii sunt la indemina pentru salvgardarea intereselor vitale de securitate naționala, afectate de starea precara a industriei de profil.

Reforma procesului de achiziții este un punct central al acestei strategii. Este necesar ca de aici înainte punctul de plecare sa fie produsul cel mai potrivit pentru îndeplinirea misiunilor, la cel mai bun preț, cu beneficiile industriale si tehnologice cele mai adecvate pentru industria de apărare, având ca rezultat final o satisfacere optima si globala a intereselor esențiale de securitate.

Nu trebuie sa se înțeleagă ca Romania va urmări la fel ca in trecut producerea tuturor sau unui număr cit mai mare de produse in Romania. Aceasta nici nu ar fi posibil având in vedere barierele tehnologice, drepturile de proprietate industriala, cit si limitările financiare. Trebuie sa rezistam tentației de a dezvolta niște capabilități de producție doar pentru programul romanesc de achiziție, care aduc beneficii tehnologice minime, dublează sau multiplica capabilități similare existente in baza tehnologica si industriala europeana, fără a avea un avantaj competitiv, si care după terminarea programului romanesc sa își piardă viabilitatea economica. Aceasta ar fi o risipa de resurse si o povara pentru toate pârțile, inclusiv pentru securitatea comuna.

Misiunea noastră este de a pune in valoare resursele umane si financiare disponibile, intr-un mod cit mai eficient, prin implicarea încă din perioada de studii universitare a viitorilor specialiști romani in activități de cercetare dezvoltare si apoi producție, cit si prin direcționarea si atragerea investițiilor către domenii cheie, acolo unde industria naționala sa aibă acces la know-how si tehnologii de prima mina.

Drept consecința, guvernul va urmări punerea in aplicare a recentei OUG nr. 124/2023 pentru implementarea masurilor de cooperare tehnologica si industriala in domeniul apărării si securității, prin aplicarea unor masuri necesare si proporționale, care sa conducă la dezvoltarea unei baze tehnologice si industriale pe teritoriul national, in domenii prioritare, tehnologice si de producție, in scopul satisfacerii intereselor esențiale de securitate ale României.

Aceste masuri vor fi implementate de la caz la caz, pe baza unor analize individuale si vor fi circumscrise Articolului 346 al Tratatului de Funcționare al Uniunii Europene ( TFUE).

## ***1.6 Importanta integrării bazei naționale industriale in participarea industriala la nivel internațional***

Intr-o lume in schimbare, in care amenințările evoluează si zonele de conflict se extind, dezvoltarea si întărirea bazei tehnologice si industriale a industriei de apărare naționale capătă o importanta primordiala, pentru a face din Romania un partener credibil si interesant in cadrul alianțelor internaționale la care este parte.

Romania nu are in acest moment furnizori locali care sa poată sa livreze sisteme complete de armament. In cvasi-totalitatea lor achizițiile de armament se efectuează de la furnizori străini, lucru care va continua sa se întâmple si in viitor, dat fiind lipsa unor capacitați de cercetare si producție competitive pe plan local. Contribuția industriei autohtone la fabricarea acestor sisteme este deasemenea nesemnificativa, către zero. Una din prioritățile acestui guvern este de a angaja companiile din sectorul industriei de apărare in lanțurile de sub-furnizori internaționale.

Integrarea companiilor românești in lanțurile de furnizori ale marilor companii internaționale fabricante de armament, cit si localizarea unor capacitați de producție ale acestora din urma pe teritoriul României prin realizarea de investiții in domeniu, va crea interdependente care vor conduce la întărirea poziției strategice a României si va întări rațiunea de a primi sprijin de la statele aliate, in eventualitatea ca suveranitatea României este amenințata.

## *2. Baza tehnologica si industriala din industria de apărare si de aviație din Romania. Trecut, Prezent si Viitor.*

## ***2.1 Unde ne aflam?***

Industria de apărare din Romania înaintea anului 1990 a avut câteva realizări notabile pentru perioada anilor 70-80, având in vedere stadiul de cunoaștere de la care s-a plecat, cit si baza tehnologica si materiala precara. Este important sa ne amintim de acest lucru, pentru a ne întări încrederea ca, atunci când exista voința îndeplinirii unor obiective, aparent ambițioase, am dovedit ca școala românească are capabilitatea de a furniza specialiștii necesari punerii in aplicare a unor programe cu o complexitate relativ ridicata, chiar si in lipsa informațiilor si tehnologiilor necesare.

Lipsa investițiilor din ultimul deceniu de comunism, politizarea managementului, au găsit industria de apărare a anului 1990 într-o situație precara din punct de vedere al dotării si tehnologiilor, valoarea exporturilor, aflata deja pe o panta descendenta la sfârșitul anilor 80, prăbușindu-se in 1989 la sub 100 milioane de dolari, pentru ca in primii ani ai anilor 90 sa ajungă la practic 0.[[5]](#footnote-5)

Acum, după mai mult de trei decenii de la finalul Războiului Rece, timp in care a pierdut si resursa cea mai importanta, forța de munca calificata, industria națională de apărare a dovedit că nu are capacitatea de a se reforma din interior. Principalele probleme care au afectat semnificativ potențialul industriei naționale de apărare se regăsesc în lipsa de viziune și lacunele legislației primare și secundare, ale modelului de organizare și funcționare, precum și ale mecanismelor de finanțare. Concepția industriei naționale de apărare a rămas tributară unui model autosuficient de tip „prin noi înșine”, în contextul lipsei cronice a resurselor de cunoaștere, tehnologice, materiale, financiare.

### 2.1.1 Slăbiciuni

O radiografie a stării actuale a industriei de apărare scoate in evidenta o multitudine de carente ale industriei cu capital de stat, începând de la lipsa utilajelor si tehnologiilor, produse de slaba calitate, personal îmbătrânit, management politizat si neperformant, toate cauzate de lipsa unei strategii si a investițiilor timp de peste 30 ani, cit si slaba finanțare, atât a industriei de stat cit si a IMM-urilor cu capital privat :

* Lipsa unei strategii de dezvoltare a industriei de apărare pe termen mediu și lung**.**
* Lipsa investițiilor pentru transfer tehnologic;
* Finanțarea insuficientă pentru modernizarea capacităților de producție;
* Incapacitatea de accesare a surselor de finanțare nerambursabile (UE);
* Industria de Stat, ROMARM, se confrunta cu birocrația excesivă, specifică sistemelor administrative publice;
* Lipsa de competitivitate si Calitate slabă a produselor determinată în principal de tehnologiile depășite din punct de vedere tehnic dar și de neglijența în derularea proceselor tehnologice;
* Fluctuație de personal și dificultate de angajare din cauza nivelului scăzut al salarizării;
* Pierderea/migrarea forței de muncă calificate;
* Nivelul ridicat al mediei de vârstă a personalului;
* Personal de cercetare-dezvoltare subdimensionat față de necesități și nivel salarial redus în domeniu;
* Lipsa unor facilități fiscale sau instrumente financiare de sprijin în domeniul cercetării- dezvoltării- inovării;
* Politizarea guvernantei corporative si slaba calitate a managementului; Schimbarea frecventă a acestuia și a consiliilor de administrație dupa cum se schimba puterea politica;
* Fragmentare excesivă a operatorilor economici de stat conduce la o eficiență redusa si la costuri excesive;
* Uzura fizică și morală a tehnologiilor de fabricație, utilajelor și elementelor de infrastructură
* Acumularea de arierate/datorii semnificative la nivelul unor operatori economici de stat, incapacitatea de a-și finanța producția din fonduri proprii sau atrase;
* Cea mai mare parte a produselor sunt realizate pe baza licențelor și a documentației de execuție la standarde non-NATO
* Neaplicarea legislatiei de offset

Toate acestea conducând la un dezinteres vădit al firmelor exportatoare de a investi in industria de profil cu capital de stat si la un sector al IMM-urilor insuficient dezvoltat in pofida existentei unui bazin de specialiști cu capabilități demonstrate.

### 2.1.2 Puncte forte si oportunități

Industria de apărare românească cu capital de stat nu are puncte forte inerente pe care sa se poată construi. De aceea punctele forte, energia, trebuie căutate in afara, ca apoi acesta energie sa fie „injectata” in sistemul industriei de apărare.

Unul din punctele forte ale României este existenta unui sistem educațional performant in măsura sa producă absolvenți de învățământ superior, personal ingineresc in diferite domenii, electronica, software, robotica, de nivel relativ ridicat.

Din păcate, la ora actuala o mare parte a acestora părăsesc Romania datorita lipsei oportunităților pe piața locala a forței de munca.

Un alt punct forte insuficient sau deloc folosit a fost si rămâne neaplicarea politicilor de beneficii/cooperare tehnologica si industriala, aferente marilor programe de achiziții derulate pina in prezent, pe o piața concurențiala, unde firmele exportatoare își prioritizeaza acordarea acestor facilitați in funcție de dorința afirmata si capacitatea de negociere a tarii importatoare. Practica internaționala a demonstrat rolul de netăgăduit al acestor programe de offset in dezvoltarea unor industrii performante, inclusiv in rândul tarilor dezvoltate tehnologic si chiar al Statelor Unite.

Trebuie deasemenea ținut cont de politica de externalizare a unor activități de cercetare-dezvoltare si producție a marilor companii, pentru realizarea unor economii de scara. Insa si aici exista o competiție la nivel internațional, in rândul tarilor importatoare, pentru transferul acestui tip de activități intre tarile cu economii emergente.

Nu in ultimul rând, trebuie ținut cont de apariția si succesul unor IMM-uri cu capital autohton, cu activitate in domeniu. IMM-urile au avantajul ca beneficiază de numeroase facilități oferite de legislația națională și europeană, au capacitatea de a se orienta rapid către obiective tehnice și tehnologice extrem de concrete și de ține pasul cu evoluțiile tehnologice și de piață.

Integrarea producției IMM-urilor în **produse și servicii cu valoare adăugată mare** – sisteme, sub-sisteme, ansamble și subansamble complexe pentru apărare – se va realiza în cadrul **centrelor tehnologice și industriale naționale** rezultate din reorganizarea si restructurarea inudstriei de aparare cu capital de stat, care vor funcționa, după principii corporatiste, ca piloni ai industriei naționale de apărare.

De dezvoltarea judicioasa si punerea in valoare a acestor resurse va depinde modul in care companiile romanesti vor avea succes in folosirea oportunitatilor oferite de finantarile Comisiei Europene prin Fondul European pentru Aparare (EDF)[[6]](#footnote-6), cit si a Schemei Europene de Inovare in Domeniul Apararii ( EUDIS)[[7]](#footnote-7).

### 2.1.3 Amenințări

Consideram ca soluția pentru industria românească de apărare a viitorului se afla la confluenta dintre aceste puncte tari si oportunități, de modul in care Guvernul României va reuși sa transpună in practica aceasta strategie si sa investească fondurile limitate avute la dispoziție in valorificarea resurselor umane cit si de negocierea poziției României pe plan european si internațional, depinzând succesul acesteia.

Principala amenințare pentru aceasta strategie vine, așa cum se poate deduce, din modul in care vor fi orientate de aici înainte resursele avute la dispoziție. In aplicarea politicii de offset, trebuie sa evitam greșeala si tentația de a le orienta către programe de colaborare mono client, care ar secătui intr-un mod păgubos fluxul financiar disponibil pentru stimularea IMM-urilor a Cercetării, Dezvoltării si Inovării, cit si a restructurării pe baza unor criterii de competitivitate a industriei cu capital de stat.

Este necesar ca modul nostru de gândire sa se schimbe, si pentru asta avem nevoie si de un management cu experiența, pentru a gestiona acest proces transformativ. Aceasta schimbare trebuie dublata de un nivel de ambiție pe măsura performantelor dovedite in trecut, care sa privească intr-un mod realist si sa proiecteze in viitor, cu cit mai multa acuratețe, dar si cu indrazneala, locul pe care poate si trebuie sa se așeze industria de apărare românească.

## ***2.2 Către o baza europeana comuna a industriei de apărare***

Guvernul României își propune sa sprijine consolidarea Bazei Tehnologice si Industriale de Apărare Europene (EDTIB) care sa asigure o distribuție corecta si proporționala a beneficiilor economice si sociale, la nivelul statelor membre, create de creșterea nivelului de investiții in sectorul apărări la nivel european.

In acest sens Guvernul va acționa in direcția creșterii competitivității industriei naționale de apărare, pentru a fi in măsura sa participe la programele industriale dezvoltate in comun cit si la cele de achiziții finanțate prin Fondul European de Apărare ( EDF), de Schema Europeana de Inovare in Domeniul Apărării (EUDIS), pentru a reuși o racordare optima la prioritățile din Programul de Cooperare Structurata Permanenta (PESCO)[[8]](#footnote-8) in domeniul apărării, care sa pună in valoare resursele umane si financiare existente pe plan local si sa conducă la creșterea cooperării dintre Romania si celelalte tari europene in acest domeniu esențial, pentru asigurarea securității naționale si comune a statelor europene in deplin acord cu Sectiunea a 4a din Busola Strategica[[9]](#footnote-9), adoptata in martie 2022 de Consiliul UE.

# *3.**Obiectivele Romaniei pentru industria de aparare si de aviatie in scopul satisfacerii intereselor esentiale de securitate.*

Analizele NATO și UE, arata ca tehnologiile noi și disruptive aduc oportunități și riscuri care modifică natura conflictelor, devenind din ce în ce mai importante din punct de vedere strategic și în competiția globală tot mai complexă dintre state. În cele din urmă, aceste tehnologii vor stabili rezultatul conflictelor purtate indirect, dar și al celor purtate pe teren. Componenta de cercetare pentru apărare și industriile asociate în domeniul securității și apărării trebuie integrate în perspectiva nevoii de adaptare și îmbrățișării unei noi generații, moderne, de arme adaptate conflictului în secolul XXI, așa cum ne-o arată astăzi lecțiile războiului din Ucraina.

România se găsește într-un moment decisiv, al ultimei șanse, în care trebuie să ia o decizie crucială pentru viitorul industriei de apărare: ruperea legăturii cu un trecut mistificat și idealizat, tributar unei concepții comuniste emanate dintr-o politică autarhică și grevată de constrângeri materiale, tehnologice și informaționale, si tranzitia hotarita catre o noua conceptie care sa conduca catre o industrie aliniata la modelele europene din tari cu o situatie similara, majoritar importatoare de echipament militar.

Obiectivul general al tranziție către noua concepție este organizarea industriei de apărare după modele inteligente de afaceri, fundamentate pe principii de inovare tehnologică, performanță tehnică și rentabilitate economică. Acest tip de organizare va permite integrarea industriei naționale în formate internaționale de cooperare, accesul la cele mai înalte tehnologii și racordarea la centre de cercetare-dezvoltare avansate, pentru întreținerea și modernizarea continuă a echipamentelor achiziționate. Platformele militare cele mai performante necesită o perfecționare continuă (upgrade și update), în acord cu evoluțiile strategice și doctrinare și dinamica câmpului operațional. Ne propunem ca prin intarirea industriei de aparare aceasta sa poata deveni un partener de incredere in astfel de programe, sa se incadreze in lanturile internationale de furnizori si nu in ultimul rind sa dezvolte si sa produca un numar de capabilitati competitive atit pe piata interna cit si la export.

Din acest motiv, obiectivul esential al acestei strategii este de a genera un volum sustinut si efficient de transfer de tehnologii si investitii in industria de aparare, ca o consecinta a aplicarii sustinute a politicii acestui guvern de cooperare industriala , care combinata cu finantarea activitatii de cercetare dezvoltare din domeniii strategice de dezvoltare, sa conduca la dezvoltarea relatiilor economice cu tarile partenere, in principal la cresterea exporturilor, prin cresterea accelerate a competitivitatii

Strategia se axeaza pe definirea unui set de prioritati si obiective cit si a unui set de directii de actiune, prin a caror aplicare sa se realizeze nu numai achizitia de echipamente militare la parametrii solicitati de ministerul apararii nationale, la cel mai bun pret si in conditiile de finantare cele mai avantajoase, dar si maximizarea calitativa si cantitativa a beneficiilor tehnologice si industriale, care sa conduca la un reviriment atit de necesar al industriei de aparare, element esential al strategiei de securitate a Romaniei.

## ***3.1 Domenii prioritare de expertiza inginereasca si tehnologica. Capacitați industriale strategice.***

Criza COVID-19 a demonstrat importanta pe care o au capabilitățile tehnologice si inginerești cit si baza industriala proprie in elaborarea rapida a unor soluții care sa corespunda calitativ si cantitativ cu amenințarea creata in situații de criza, când economiile statelor aliate sunt la rândul lor solicitate la maximum.

Astăzi, atât la nivel european cit si la nivel internațional ne confruntam cu o situație de criza si amenințări de alta natura, care pun in pericol securitatea tarilor la nivel global. In astfel de situații tarile isi stabilesc priorități proprii care sa le satisfacă propria nevoie de securitate, astfel ca nu trebuie sa ne așteptam ca acestea își vor pune la dispoziția României propriile resurse industriale, înainte de a-si satisface propriile nevoi.

Suntem conștienți de limitările tehnologice si financiare pe care un stat mic ca Romania le are si este firesc ca, in ton cu dezvoltarea si promovarea ideii un baze industriale si tehnologice europene, sa nu ne propunem sa fabricam avioane sau sa întreținem noile tipuri de avioane F-35 care vor veni in dotare, nici sa multiplicam capacitați de producție existente in alte state si care la ora actuala sunt la rândul lor nefolosite.

Același lucru se poate spune si despre crearea unor capabilități de întreținere pentru alte tipuri de echipamente care au fost achiziționate deja de Ministerul Apărării sau sunt in curs de achiziționare. Întreținerea sistemelor Patriot, HIMARS sau a tancurilor Abrams nu se va putea face in Romania fără investiții substanțiale, care nu se vor putea justifica din punct de vedere economic si nici al siguranței aprovizionării si vor creste substanțial costurile de operare, sau vor duplica inutil capabilități deja existente in alte state ( ex. baza de întreținere de avioane F-35 de la Cameri, Italia, acolo unde exista si linia de asamblare din Europa pentru avioanele F-35[[10]](#footnote-10), viitoarea baza de întreținere a acelorași avioane F-35 din Olanda[[11]](#footnote-11), sau baza de întreținere pentru tancuri Abrams de la Poznan din Polonia[[12]](#footnote-12)), pentru satisfacerea unor astfel de nevoi. Aceste cedări de suveranitate vor trebui însă însoțite de o analiza de complementaritate, pentru a pune Romania in poziția de a putea negocia obținerea unor facilitați similare pentru echipamente comune pentru a putea conferi sustenabilitate procesului de achizitii si asigurarii logistice.

Este însă esențial pentru securitatea naționala ca industria de apărare românească sa fie in măsura sa asigure un cumul de capabilități tehnologice, inginerești si industriale care, in caz de criza, sa-si crească in termen scurt volumul producției pentru a asigura securitatea aprovizionării si menținerea in stare operaționala pentru un număr de echipamente vitale si in același timp sa poată sa reacționeze rapid la noi tipuri de amenințări, așa cum a făcut-o cu succes industria din Ucraina de la începutul invaziei rusești.

In același timp este la fel de necesar sa dezvoltam acele capabilități care sa valorifice potențialul uman local in domenii tehnologice in care sa putem deveni un partener credibil fie la nivel de furnizor, fie in dezvoltarea unor programe comune la nivel european.

### 3.1.1 Domenii prioritare de expertiza inginereasca si tehnologica.

#### 3.1.1.1 Tehnologii si materiale pentru dezvoltarea, testarea si fabricarea Vehiculelor Aeriene fără Pilot.

Dezvoltarea cu succes a unui program national de Vehicule Aeriene fara Pilot, denumite in cele ce urmeaza, in mod generic, drone, care sa fie in masura sa produca o gama de produse competitive, va depinde intr-o buna masura si de modul in care se vor negocia transferurile de tehnologie la viitoarele programe de achiziții.

Gama de tehnologii necesare pentru proiectarea, dezvoltarea si fabricarea dronelor, inclusiv a sensorilor, sistemelor de navigatie, comunicatie, data link si armamentului, va trebui stabilita in cursul studiilor si analizelor competitive

#### 3.1.1.2 Tehnologii si materiale pentru fabricația de rachete

Având in vedere importanta, gradul crescut de utilizare si epuizarea lor rapida pe câmpul de lupta, este esențial ca industria de apărare sa fie in măsura sa producă in caz de nevoie atât rachete antitanc dirijate, rachete sol aer pentru sistemele MANPADS/SHORAD, cit si rachete pentru lansatoarele multiple cu bătaie mare( MLRS).

Din acest motiv se va urmări realizarea de transferuri de tehnologie pentru fabricarea pe plan local a motoarelor, corpurilor de racheta, sau lansatoarelor, cit si a dispozitivelor electro-optice, pentru tipurile de rachete menționate, astfel incit in caz de nevoie Romania sa depindă de un număr redus de componente, in general capetele de ghidare care sa poată fi primite rapid de la aliați.

#### 3.1.1.3 Tehnologii folosite in detecția si neutralizarea dronelor

Romania trebuie, prin transfer de tehnologie inclus in programele de cooperare tehnologica si industriala (offset) sau efort propriu, sa obtina tehnologiile necesare pentru un numar cit mai mare de componente ale sistemelor de neutralizare pasiva si activa a dronelor, pentru a sprijini dezvoltarea, integrarea si productia pe plan local a acestora, domeniu prioritar de dezvoltare al viitoarei industrii de apărare românească si europeana.

 3.1.1.4 Tehnologii cu utilizare duala

Transferul de tehnologii cu utilizare duala este un punct esențial in dezvoltarea unor lanțuri de aprovizionare reziliențe si in valorificarea resurselor materiale. Este recunoscut ca majoritate programelor militare sunt programe de serie mica si ca viabilitatea furnizorilor pe orizontala este asigurata de economiile de scara realizate la programele cu utilizări civile care la rândul lor sunt de natura a crea fondurile necesare pentru a cerceta dezvolta si inova noi tehnologii critice care sa ofere apoi un avans tehnologic in crearea unor noi produse militare.

#### 3.1.1.5 Tehnologii si materiale pentru armament de infanterie

Industria românească de apărare trebuie sa facă pasul de la producția de armament pentru trupele de infanterie de tip sovietic la cel fabricat după standardele NATO. Dat fiind drepturile de proprietate si protecția pieței, Guvernul României își propune abordarea acestui domeniu in cooperare cu tarile din Europa Centrala si de Es,t pe principii de complementaritate, care sa conducă la realizarea de economii de scara, in cazul fabricării pe plan loca,l cit si la satisfacerea nevoilor globale de Securitate a Aprovizionării, la nivelul Uniunii Europene, in cazul unui conflict.

### 3.1.2 Capacitați industriale proprii-Reforma capacitaților de producție proprii pentru a sprijini domeniile strategice industriale si tehnologice

Prioritizarea dezvoltării capacitaților industriale proprii este primordiala pentru a reuși sa se valorifice la maximum potențialul de resurse locale si de a furniza capabilitati competitive, pentru nevoile Ministerului Apărării Naționale, la amenințările actuale si ale viitorului.

Nu in cele din urma Romania trebuie sa aibe ambitia de a dezvolta anumite capabilitati pe care sa le poata oferi, pe linga Ministerului Apararii, statelor aliate si care sa o faca un partener credibil in paticiparea la programele structurate comune europene, ( PESCO), cit si un jucator cu sanse egale in viitoarea baza industriala europeana ( EDTIB).

In elaborarea acestei strategii s-a avut in vedere luarea in considerare a actualei baze de cercetare dezvoltare si industriale, resursele umane si financiare existente, bagajul de cunostinte si tehnologic, cit si experientele anterioare in programe de dezvoltare si fabricatie, care au fost finalizate cu succes si au dovedit ca scola romaneasca are capacitatea de a produce un corp ingineresc de calitate capabil sa faca fata unor provocari de asemenea anvergura.

Deasemenea s-au avut in vedere principalele limitări, lipsa unor companii locale capabile sa dezvolte produse finale, lipsa tehnologiilor si lipsa unui management performant cit si lipsa de experiența a corpului ingineresc. Acestea constituie provocări majore pentru care guvernul va lansa câteva inițiative care sunt prezentate in capitolul dedicat forței de munca din acest document.

#### 3.1.2.1 Capabilitati pentru proiectarea, dezvoltarea si fabricația de drone ( UAV) si sisteme de drone (UAS)

Razboiul in curs din Ucraina a demonstrat nu numai eficienta sistemelor de drone pe cimpul de lupta dar si larga lor folosire si nevoia de inlocuire rapida, fie ca e vorba de drone de cercetare sau Kamikaze, dronele de atac din categoria Bairaktar dovendidu-si limitele in conflictul din Ukraina. Din acest motiv, devine de o importanta vitala ca, in cazul unei crize sau a unui conflict industria de aparare romaneasca sa poata sa fie gata sa produca cit mai mult din necesarul prognozat pentru asemenea situatii.

Consideram ca scoala romaneasca in domeniul aerospatial si-a dovedit capacitatea de a realiza proiecte de o anvergura cel putin similara si suntem hotărați sa creem condițiile necesare, atât financiare cit si organizationale pentru a facilita lansarea cu prioritate a câtorva programe diferite, pentru dronele din clasele NATO 1-2 , de la drone mici, multirol, la drone de cercetare tactice si drone de atac sau drone kamikaze, de tipul munitiilor hoinare (loitering ammunition). In acelasi timp ne vom axa pe transferul de tehnologie necesar dezvoltarii unor sisteme de drone, inclusiv partea de Comanda si Control, si participarea la programele comune europene din domeniu ( PESCO). Nu in ultimul rind ne propunem sa dezvoltam produse, care, cu o promovare adecvata, inclusiv programe G2G, sa fie competitive pe o piata inca in formare si cu un potential substantial.

In 2025 se vor lansa programe individuale pentru specificarea, lansarea competițiilor, contractarea prototipurilor funcționale care, vor trebui realizate in maximum 2 ani de la semnarea contractelor.

#### 3.1.2.2 Capabilități duale, civile si militare, pentru repararea componentelor de aviație

Piața globala de servicii de Întreținere, Reparații si Revizii ( Maintenance, Repair and Overhaul, MRO), pentru reparatii de aeronave civile si militare, a fost in 2021 de 116 mld dolari, din care 22 miliarde in Statele Unite si se asteapta sa creasca intr-un ritm de 5.5 % pe an pina in anul 2030 la circa 187 mld dolari.[[13]](#footnote-13) Piata aviatiei comerciale repreznta circa 65 % din aceasta. Aproximativ jumatate din piata este detinuta de firmele fabricante de produs si de marile linii aeriene, care au dezvoltat propria baza de reparatii, restul de jumatate fiind representat de operatori independenti. Din totalul pietei cca 40% o reprezinta reparatiile de motoare, pe locul urmator fiind reparatiile de aeronave iar cca 15% % o reprezinta reparatiile de componente ale sistemelor de pe aeronave : trenuri de aterizare, comenzi de zbor, componente ale sistemelor hidraulice, combustibil sau pneumatice si de aer condiționat.

Capabilitatea de a asigura întreținerea si reparația principalelor componente ale aeronavelor militare din dotare : hidraulice, comenzi de zbor, trenuri de aterizare, instalația de combustibil sau cea de aer condiționat cit si a echipamentelor similare instalate pe sistemele HIMARS, Patriot sau pe tancurile Abrams, este un punct critic in asigurarea starii de operativitate a acestor sisteme complexe atât pe timp de pace cit si in situații de criza.

Investiția in capabilități dedicate doar pentru aeronavele militare nu ar fi justificata economic, din aceasta cauza Guvernul României va adopta următoarele inițiative, pentru dezvoltarea unei industrii naționale de tip dual in acest domeniu, axata pe întreținerea si repararea de componente pentru aeronavele comerciale, la nivel global, cu accent pe dezvoltarea întreprinderilor mici si mijlocii :

* Sprijin pentru cunoașterea si obținerea certificărilor necesare ( EASA, FAA)
* Finanțări de pina la 5 milioane de dolari pentru dotarea cu echipamente si utilaje specifice ( bancuri de proba)
* Finanțarea cu 50 % a salariului Persoanei Responsabile pentru Întreținere, pentru angajarea de specialist străini cu pregătire si autorizare in domeniu.
* Sprijin financiar pentru școlarizarea de personal cu pregătire necesara.
* Know-how pentru obținerea documentației, a parților de schimb si a atestării de către firmele producătoare, principalele bariere in calea dezvoltării unor astfel de afaceri.

In mod normal o investitie greenfield de acest gen, fără sprijin guvernamental, ajunge la o cifra de afaceri intre 20 si 40 milioane de dolari, după cca 5-7 ani de zile. Consideram ca este realist ca sa ne propunem ca pina in anul 2030 sa putem sa dezvoltam cel putin doua companii in domeniu cu o cifra de afaceri totala intre 40 si 50 milioane de dolari, preponderent la export. Aceste companii, ca o conditie a obtinerii sprijinului initial, vor trebui sa asigure la preturi competitive reparatia si revizia pentru majoritatea componentelor pentru aeronavele aviatiei militare, cit si pentru alte tipuri de echipamente din componenta sistemelor HIMARS, Patriot si viitoarelor aeronave F-35.

#### 3.1.2.3 Capabilități pentru proiectarea, dezvoltarea si integrarea de sisteme de detectare si contracarare a dronelor si sistemelor de drone.

Simetric cu nevoia unui număr cit mai mare de drone si sisteme de drone, cimpul tactic al viitorului va necesita un număr sporit de sisteme de detecție si contracarare a acestora, cit si capacitatea de a le înlocui rapid, datorita ratei crescute de distrugere din timpul unei conflict.

Din acest motiv Industria de apărare trebuie sa fie capabila sa producă un număr cit mai mare de sisteme de acest gen, inclusiv o parte a senzorilor de detecție, identificare si urmărire cit si a platformelor de contracarare, care sa includă fuziunea senzorilor si efectorilor.

#### 3.1.2.4 Capabilități pentru inginerie de sistem, proiectare software si hardware electronic complex.

Dezvoltarea unei baze inginerești pentru proiectarea si realizarea de sisteme incorporate in timp real va fi un element esențial pentru realizarea nivelurilor de ambiție definite in aceasta strategie, dar si pentru dezvoltarea unui cluster național integrat in lanțurile de furnizori la nivel european si Nord-Atlantic, al marilor firme producătoare de sisteme complexe de armament.

Proiectarea de software si hardware electronic complex pentru astfel de aplicații va sprijini aceasta capabilitate la nivel național, in scopul realizării produsului complet si in același timp va avea capacitatea similara de a se integra in lanțurile de furnizori la nivel european si trans-atlantic.

#### 3.1.2.5 Dezvoltarea de Software, integrare si testare pentru Sisteme de Comanda a Focului, Sisteme de Comanda si Control si Sisteme de management al Câmpului de Lupta

Evoluția rapida a tipurilor de amenințări cit si a conceptelor in acest domeniu, amploarea folosirii lor pe câmpul de lupta, posibilitatea integrării pe viitor a inteligentei artificiale fac necesara dezvoltarea acestor tipuri de capabilități care sa ofere posibilitatea dotării corespunzătoare a trupelor de la nivel de pluton pian la nivel de divizie, upgradarea si adaptarea rapida in situații de criza.

Intensitatea utilizării dronelor pe câmpul de lupta va deveni o caracteristica a conflictelor viitorului. In aceste condiții larga raspindire si folosire a sistemele antidrona letale, pe lingă cele pasive, va deveni o necesitate, pentru a putea evita efectele distructive dar si psihologice ale acestora. Este deasemenea de așteptat ca evoluția acestor tehnologii sa fie deosebit de rapida in următorii ani, astfel ca un sistem achiziționat la un moment dat poate sa fie depășit in câțiva ani. Din acest motiv ne propunem sa investim in dezvoltarea de sisteme de comanda a focului pentru sisteme antidrona, pentru dezvoltarea unor sisteme eficiente atât din punct de vedere al costurilor cit si al performantelor, care sa permită o echipare suficienta a trupelor pe timp de pace, cit si asigurarea înlocuirii rapide si creșterii producției într-o perioada de conflict.

Capacitatea de integrare a sistemelor de Comanda si Control in sisteme complexe de tip C4ISR, C5ISR si C6ISR va fi esențiala pentru a asigura prădarea sistemelor achiziționate de la furnizori internaționali dar si pentru a participa la programele comune europene si integra in lanțurile de furnizori internaționale.

In fine vom investi in dezvoltarea unui Sistem de Management al Câmpului de Lupta care sa permită integrarea informațiilor de la diferite categorii de senzori, inclusiv drone de cercetare, compatibil cu sisteme similare din tari NATO, pentru a reuși menținerea performantelor la niveluri competitive prin upgradari succesive pe măsura evoluțiilor doctrinare si strategice si dinamica câmpului operațional tactic si strategic.

#### 3.1.2.6 Capabilități pentru fabricație de rachete antitanc, rachete sol/aer si rachete dirijate pentru lansatoarele multiple

Actualul conflict din Ucraina a arătat importanta avuta de cele trei tipuri de echipamente in susținerea unei apărări eficiente in fata unor forte mult superioare atât numeric cit si din punct de vedere al dotării, încă din faza inițiala a conflictului. Pe măsura primirii ajutorului internațional aceasta situatie s-a mai echilibrat, insa dat fiind gradul de utilizare cit si răspândirea necesara pentru acoperirea câmpului operațional, numărul acestora nu a fost niciodată suficient. Din acest motiv este important ca, pe măsura obținerii tehnologiilor necesare, sa investim cu prioritate in dezvoltarea pe plan local a unor produse moderne din aceasta gama, care sa devina competitive atât la intern cit si la export.

#### 3.1.2.7 Capabilități pentru fabricarea de pulberi si muniție

Principiul complementaritatii-amortizarea investitiilor va necesita coordonarea eforturilor la nivel aliat pentru a sustine programe comune, complementare la nivelul mai multor state. Investitiile doar pentru sustinerea tiputilor de echipament achizitionate de MApN nu vor fi viabile economic si vor greva alte domenii prioritare de lipsa fondurilor necesare dezvoltarii.

## ***3.2 Importanta stimulării investițiilor străine si a localizării in Romania a marilor companii producătoare***

De modul in care va reuși guvernul sa valorifice resursele existente, umane si financiare, cit si instrumentele care ii sunt la indemina, in a convinge marile companii străine exportatoare de tehnica militara si de aviație sa-si localizeze filiale proprii de cercetare, dezvoltare si producție in Romania, va depinde in mare măsura succesul acestei strategii.

Romania dispune de segmente educaționale performante care produc absolvenți bine pregătiți, in domenii de inginerie si software care sunt la mare căutare si intr-o continua expansiune.

Guvernul României este decis sa materializeze acest avantaj competitiv pentru a atrage investițiile companiilor marilor companii din domeniu in industria de apărare naționala. In același timp companiile străine exportatoare au ca obiectiv transferul unor activitati importante, atit valoric cit si tehnologic, in tari emergente, in scopul realizării economiilor de scara, prin micșorarea costurilor pe produs, datorita costurilor mai mici cu forța de munca.

Din pacate insa in lipsa unor oportunitati atractive pe piata muncii din Romania, cit si a unor minusuri de ordin social si administrative, mulți dintre absolvenții si specialiștii din domeniu sunt atrași si prefera in mod normal sa emigreze in căutarea unui loc de munca pe măsura studiilor si a unui mediu social dotat cu o infrastructura moderna.

Din acest motiv Guvernul a acționat si va continua sa acționeze pentru a rezolva problemele sociale si de infrastructura, care constituie actualmente un impediment major in stabilirea acestor specialiști in Romania, prin focalizarea investițiilor in dezvoltarea unor clustere tehnologice si industriale, care sa ofere condiții de viată cit mai aproape de cele din Europa de Vest. Vor fi accelerate si sunt in curs de finalizare lucrarile la citeva lucrari mari de infrastructura rutiera, se va accelera modernizarea infrastructurii feroviare, iar lucrarile la spitalele regionale din Iasi, Cluj si Craiova, contracte semante la inceputul anului 2024, vor fi finalizate pina la sfirsitul anului 2026.

Una din deficientele majore ale actualei industrii de aparare este slaba guvernanta corporativa, la care se adauga lipsa experientei de management la toate nivelurile.

Inserarea unor capabilități cu capital integral străin sau mixt, in ecosistemul industriei naționale de aparare, va crea reperele necesare reabilitării acestui palier de leadership industrial, si va avea un efect de multiplicare in educarea unei noi generații de manageri, in domenii cheie necesare dezvoltarii acestui sector : inginerie de sistem, manageri de proiect sau management pentru activitatile de testare si verificare a produselor, ingineri de software si hardware, electronica, comunicatii.

## ***3.3 Rolul cooperarii si partenariatelor in cercetarea, dezvoltarea si productia de echipamente si produse militare***

Capacitatea Industriei de Apărare de a intra in partenariate cu alte firme din domeniu este extrem de limitata la ora actuala, datorita degradarii prelungite a unei baze tehnologice, care era oricum precara la ieșirea din epoca comunista. Lipsa investitiilor in acest domeniu timp de 34 ani, pierderea de personal, prin iesirea la pensie sau emigrarea in masa a specialiștilor, au făcut din industria de apărare un domeniu necompetitiv la nivel european si global.

Din acest motiv este esențial ca, in primul interval de aplicare al acestei strategii, industria cu capital romanesc sa atingă un nivel de maturitate, care sa o facă atractiva pentru a deveni un partener de încredere si cautat, pentru a participa la programe comune, încă din faza de dezvoltare, si a facilita in acest fel accesul la lanțul global de furnizori in faza de coproducție.

# *4. Realizarea obiectivelor de restabilire, dezvoltare si protejare a bazei tehnologice si industriale a industriei de apărare si de aviație a Romaniei.*

Prezentam in cele ce urmează modul in care intenționam sa aplicam si sa îmbunătățim politicile existente, cit si instrumentele si pârghiile pe care le vom aplica pentru restartarea, dezvoltarea si protejarea bazei industriale si tehnologice naționale definita in capitolul anterior.

Întărirea bazei economice si industriale naționale se va baza pe un proces coerent de explorare a sinergiilor la nivel european si international pentru a se realiza integrarea acesteia in Baza Tehnologica si Industriala Europeana ( EDTIB) si in lanțurile de furnizori internaționale ale marilor companii producătoare, pentru a facilita accesul la tehnologii avansate si a putea valorifica resursele umane si financiare disponibile.

## ***4.1 Instrumentele si direcțiile de acțiune pentru realizarea obiectivelor propuse***

### 4.1.1 Corelarea strategiei de achiziții cu strategia de dezvoltare a industriei de apărare

Integrarea obiectivelor industriei de apărare in procesul de achiziții este o masura necesara pentru a se reuși un volum susținut si eficient de transfer de tehnologii si investiții in industria de apare, ca o consecința a aplicării susținute a politicii acestui guvern de cooperare tehnologica si industriala. In acest scop vom urmări implicarea atit a industriei cu capital de sat cit si a IMM-urilor, încă din faza de achiziții, in scopul optimizării alocării resurselor investiționale cit si a realizării obiectivelor de restructurare a industriei cu capital de stat.

În acest context, „procesul de management al achizițiilor de echipamente militare destinate înzestrării” din cadrul MApN și procesele similare ale celorlalte instituții din cadrul sistemului de securitate națională trebuie aliniate cu obiectivele strategiei pentru industria de apărare din rațiuni politice, economice și sociale izvorâte din interesele de securitate ale României și cele aliate.

#### 4.1.1.1 Transparenta si valoare pentru bani cheltuiți

Guvernul României este hotărât sa restabilească un proces eficient de cheltuire a banului public in achizițiile de armament. Au fost programe de achiziții care s-au făcut din sursa unica, fără a se cunoaște prețul de piața, fără a se efectua analize de preț si fără proceduri competitive, care sa conducă la obținerea celei mai bune oferte de preț si finanțare si care sa maximizeze oferta tehnologica si industriala asociata acelor programe.

Pentru rezolvarea acestor probleme Guvernul va întreprinde următoarele masuri :

* Va restabili un secretar de stat civil la Departamentul pentru Armamente din Ministerul Apărării
* Va crea o pozitie de secretar de Stat pentru Industria de Aparare, la nivelul MEAT, pentru punerea in aplicare a acestei strategii.
* Va stabili on un Comitet pentru Achizitii in domeniul Apararii, format din Ministrul Economiei, Președintele ARCTIS, Ministrul Apărări, Secretarul de Stat pentru Achiziții, Secretarul de Stat pentru Industria de Aparare, Ministrul Cercetării si Inovării si Ministrul Finanțelor, prezidat de Primul Ministru. Comitetul va analiza prioritățile din programele de achiziții si oportunitatea acestora, pentru a asigura ca, atât capabilitatea de apărare cit si cea industriala si tehnologica, necesare in mod egal pentru securitatea naționala, sunt soluționate intr-un mod optim in timpul negocierilor pentru achiziții majore. Comitetul va analiza si va aproba derogări de la procedura de achiziții necompetitive si modul in care acestea corespund cu prevederile Directivei 2009/81/EC transpusa in legislația naționala prin Legea 195/2012, pe baza unor rapoarte întocmite de ministerele de resort in conformitate cu legislația in vigoare.
* ARCTIS va fi abilitata sa publice on line, un registru al stadiului de îndeplinire al contractelor de cooperare tehnologica si industriala (offset), similar cu tari precum Danemarca[[14]](#footnote-14) sau Canada[[15]](#footnote-15), in scopul creșterii transparentei îndeplinirii acestor programe.
* Guvernul va institui practica unui raport anual către Parlament, elaborat de către Departamentul pentru Industria de Apărare din MEAT, care sa detalieze stadiul de implementare a strategiei, cit si stadiul negocierilor sau al implementării legislației specifice de cooperare industriala si tehnologica, pe diferitele programe aflate in derulare.

#### 4.1.1.2 Stabilirea unui Consiliu multipartit pentru industria de apărare

Având în vedere caracteristicile descrise și dinamica pieței produselor și serviciilor de apărare, precum și impactul semnificativ al achizițiilor pentru apărare asupra bugetului național, devine imperativă crearea unui cadru instituțional care să faciliteze consultarea și cooperarea directă între autoritățile guvernamentale, entitățile economice și de cercetare, mediul academic, organizațiile asociative și neguvernamentale.

Cooperarea instituțională și tratamentul echitabil al operatorilor economici cu capital de

stat și privat vor crea sinergie deplină între sectorul public și cel privat, ceea ce va asigura alinierea industriei de apărare românești la tendințele europene și euroatlantice de integrare.

### 4.1.2 Dezvoltarea si întărirea rolului politicii de participare si cooperare industriala

Cadrul legal si instituțional.

Romania a transpus in legislația naționala si aplica in procesul de achiziții din sectorul apărării Directiva Europeana 2009/81/EC prin Legea 195/2012. Deasemenea guvernul României sprijină efortul Comisie Europene, potrivit poziției si mandatului primit din partea Consiliului, pentru dezvoltarea unei industrii competitive de armament integrata la nivel european, si considera ca masurile preconizate de aceasta strategie, in sensul dezvoltării bazei industriale si tehnologice autohtone, prin valorificarea optima a resurselor umane si materiale, va aduce o contribuție pozitiva la acest efort.

In aplicarea acestei legislații, Romania va continua sa aplice cu strictețe principiile de baza ale acesteia : a) promovarea concurentei dintre operatorii economici si b) garantarea tratamentul egal si nediscriminarea operatorilor economici prin achiziții efectuate pe baze competitive in condiții de deplina transparenta.

Ca parte a procesului de aderare la OECD, in vederea semnării Convenției anti-mita semnata de toate statele membre[[16]](#footnote-16), guvernul va acționa in direcția promovarii unei legislații care sa prevină actele de corupție in tranzacțiile de armament, un fenomen dăunător care poate distorsiona procesul decizional si aduce grave prejudicii atât securității naționale cit si celei la nivel european.

### 4.1.3 Creșterea rolului si a programelor de finanțare pentru IMM-uri in dezvoltarea unor tehnologii cheie

Vitalitatea industriei de apărare cu capital autohton va fi conferită de IMM-uri. Sistemul național tehnologic și industrial pentru apărare va asigurarea managementul strategic integrat al arhitecturii naționale de IMM-uri cu aplicații militare sau duale.

Practica europeana si in parte cea naționala au aratat ca IMM-urile au capacitatea de a se orienta rapid către obiective tehnice și tehnologice extrem de concrete și de ține pasul cu evoluțiile tehnologice și de piață. IMM-urile se integrează natural în parteneriate și consorții naționale și internaționale, adevăratele motoare de cunoaștere, competitivitate, prestigiu și profit. IMM-urile au și avantajul unei structuri organizatorice suple, cu un aparat administrativ și cheltuieli administrative reduse.

Unul din obiectivele prioritare ale Guvernului României este de a dezvolta IMM-uri competitive in domenii prioritare, care sa aibă capabilitatea de a aduce o contribuție semnificativă la generarea de valoare adăugată în toate fazele ciclului de viață ale unei produs/capabilitate militară.

In acest scop, Guvernul își propune sa investească intre 10 si 15 milioane de dolari pe an, in următorii 10 ani, in granturi in sprijinul dezvoltării IMM-urilor din domeniu, cit si stabilirea unui fond de finanțare, garantat de stat, pe domeniile prioritate de dezvoltare a capabilităților proprii, prezentate in aceasta strategie.

Acordarea acestor facilitați se va face pe baze strict competitive si printr-un proces de deplina transparenta. Totodată, activitatea de cercetare-dezvoltare se va desfășura în baza unui program integrat de cercetare-dezvoltare-inovare, în funcție de prioritățile naționale și aliate, de achiziții pentru apărare.

Pentru eliminarea discriminărilor, arhitectura industriei naționale de apărare va îngloba IMM-urile private în scopul eliminării fragmentării domeniului în sectoarele public și privat. Participarea IMM-urilor de stat și private la proiectele și programele strategice naționale va fi fundamentată pe principii de competitivitate și eficiență economică, cu respectarea drepturilor de proprietate intelectuală și a cerințelor de protejare a „intereselor esențiale de siguranță națională”.

### 4.1.4 Creșterea finanțărilor pentru programele de cercetare si dezvoltare

În egală măsură, este esențială garantarea accesului egal atât pentru operatorii economici cu capital de stat, cât și pentru cei cu capital privat, inclusiv cele cu capital integral străin, la granturi pentru cercetare și dezvoltare, la credite bancare garantate de stat și la stimulentele financiare din fondurile destinate creșterii accelerate a economiei naționale și europene.

Instrumentele financiare vor urmări sprijinirea acțiunilor de colaborare și cooperare pe programe și proiecte inovative și crearea unor lanțuri valorice naționale în domeniul tehnologiilor și produselor pentru apărare și cu utilizare duală.

#### 4.1.4.1 Importanta inovării

Importanta inovării, pentru securitatea naționala, a fost subliniata mai bine ca oricând in războiul din Ucraina, când capabilitățile ecosistemului local din domeniul apărării au fost in masura sa produca in scurt timp diverse produse si sisteme noi, de la drone aeriene si marine la finalizarea de sisteme de rachete antinava, care au oferit forțelor ucrainene un avantaj asimetric in fata celor rusești, mult mai bine echipate cu tehnica militara clasica: tancuri, tunuri autopropulsate, elicoptere de atac, sau nave militare din diverse clase. Atit dronele de cercetare si de atac cit cele Kamikaze reușind sa suplineasca cu succes lipsa tancurilor de partea ucraineana, avind un efect psihologic semnificativ la fel cum dronele marine si rachetele antinava au tinut la distanta flota ruseasca.

#### 4.1.4.2 Stabilirea si accelerarea circuitului de la inovare la produsul final

In acest moment exista un nucleu de Întreprinderi Mici si Mijlocii (IMM-uri) romanești, cu capabilități dovedite in dezvoltarea unor produse viabile pentru platformele si sistemele achiziționate de armata României. Altele sunt in faza de concept, dezvoltare de produse, realizarea de prototipuri sau prospectare de piața. Interesul, capitalul si specialiștii exista, trebuie doar realizata conectarea acestora la un proces colaborativ intre guvern si industrie, pentru a stabili un circuit al inovării si de a accelera intrarea pe piața a produselor rezultate.

Guvernul își propune sa ajungă ca pina la mijlocul anului 2025 sa pună in mișcare un proces care sa asigure investirea, prin granturi acordate IMM-urilor, a 10 milioane de dolari anual in cercetare, dezvoltare si inovare, in programe rezultate din consultarea bilaterala dintre Ministerul Apărării si Industria de Aparare. Pe de o parte Ministerul Apărării va elabora Teme de Proiect pentru capabilități sau îmbunătățiri pe care si le dorește iar pe de alta parte Industria de Apărare va putea veni cu propuneri pe domeniile strategice prioritare definite in aceasta strategie, sau in alte domenii, unde se pot dezvolta produse viabile corespunzător cerințelor pieței. Pentru facilitarea acestei comunicări Guvernul. Prin Ministerele Apărării si Industriei, va stabili împreuna cu industria de profil un forum anual , unde pe parcursul câtorva zile sa se poată discuta, intr-un cadru structurat, propunerile ambelor părți.

Scopul final al acestei inițiative este de a forma un ecosistem de inovare, similar cu cel existent in tarile cu tradiție in domeniu, in scopul cercetării si dezvoltării unor demonstratoare tehnologice care sa poată deveni apoi baza de programe de dezvoltare si achiziție pentru Ministerul Apărării cit si pentru promovarea produselor finale la export.

### 4.1.5 Dezvoltarea forței de munca si a managementului

Forța de munca rămasa in industria de apărare este îmbătrânita si deprofesionalizata. O industrie de apărare moderna are nevoie de o varietate de specialiști cu experiența, într-o plaja larga de activități, inginerie, suport logistic integrat, management de proiect, tehnologie, in domenii diverse : mecanic, electric, electronic, telecomunicații, software, sisteme.

Sarcina guvernului, prin Ministerul Economiei, este de a lucra cu firmele din industrie si de a stabili o proiecție a necesarului de forța de munca, începând cu anul 2025. In egala măsura avem nevoie de un plan care sa detalieze modul in care se vor atinge structura si mărimea forței de munca necesare in următorii 10 ani.

Pentru realizarea obiectivelor acestei strategii, guvernul va lansa câteva inițiative pentru a răspunde nevoilor industriei de profil, pentru o forța de munca calificata :

* Stagii de pregătire plătite de 12 săptămâni pentru studenții din anii terminali cu precădere in IMM-uri cu peste 50 angajați.
* Stagii de ucenicie plătite de 12 luni pentru absolvenți de liceu in companii din industria de apărare si aviație.
* Dezvoltarea unor campanii de informare in rândul tineretului, pentru a stimula interesul către o cariera in acest domeniu.
* Finanțări pentru dotarea de laboratoare si creșterea școlarizării la universitățile de profil pe domeniile prioritate de dezvoltare identificate in aceasta strategie, unde exista un deficit de absolvenți.
* Legarea programelor de cercetare de strategia de cooperare industriala si tehnologica si angajarea universităților de profil in procesul de cercetare inovare.

### 4.1.6 Orientarea către export

O industrie de apărare viabila este o industrie orientate către export. Exportul este esențial pentru viabilitatea acestei industrii, pentru ca înseamnă economii de scara si mai înseamnă sustenabilitate. Industria de apărare a României poate deveni competitiva la export pe câteva direcții principale :

* Investiții guvernamentale sau ca ale marilor firme producatoare ca parte a programelor de cooperare tehnologica si industriala, pentru a dezvolta capabilități integrate in lanțurile globale de furnizori
* Investiții in fabricația de produse si servicii propria cu șanse reale de export
* Acorduri guvern la guvern printr-o mai buna promovare a produselor industriei românești

### 4.1.7 Dezvoltarea de programe comune de achiziții cu tarile din jur si tarile din grupul de la Visegrád, membre UE si NATO

In anul 1975, Belgia , Danemarca, Olanda si Norvegia au luat decizia de a achiziționa in comun 346 avioane F-16 din Statele Unite. Achiziția in comun a acestui număr de avioane a condus la obținerea unor condiții de offset mult mai bune decât daca s-ar fi achiziționat separat, cit si la realizarea unor economii de scara, întrucât avioanele, motoarele sau radarele au fost fabricate pe plan local, inclusiv pentru o parte a avioanele achiziționate de partea americana sau de terțe tari. Expertiza obținuta in decursul acestui program a permis ulterior Danemarcei, Norvegiei si Olandei sa facă parte dintre tarile fondatoare ale programului F-35, firmele din aceste tari devenind furnizori pe baze competitive in cadrul acestui program.

Guvernul României își propune abordarea acestei problematici in discuțiile la nivel de Prim Ministru cu tarile din Europa Centrala si de Est, Bulgaria, Ungaria, Cehia , Slovacia, Croația si Polonia, pentru achizițiile care urmează sa se desfășoare in viitor, in scopul urmăririi obținerii aceluiași gen de beneficii, care sa permită întărirea industriilor naționale si a colaborării, prin maximizarea beneficiilor tehnologice si industriale si realizarea unor economii de scara importante.

### 4.1.8 Reorganizarea si restructurarea industriei de apărare cu capital de stat

C.N. ROMARM S.A. se va reorganiza în spiritul trendului european, astfel încât să se aplice principiile strategiilor de grup privind îmbunătăţirea activităţii şi eficienţei utilizării resurselor. Noua structură organizatorică a C.N. ROMARM S.A. va fi bazată pe direcții strategice, pe domenii specializate de activitate.

Organizarea pe direcții strategice va permite integrarea sistemelor informaţionale, generalizarea metodelor de gestiune a costurilor și a celor de management

1. Modelul presupune o tranziție de la logica de **organizare a capacităților industriale pe produse** la cea de **organizare pe capacități tehnologice și domenii industriale**, după o concepție modulară cu arhitectură variabilă, reconfigurabilă în funcție de (componentele de produs/capabilitate de apărare) obiectivele de capabilitate naționale sau aliate in cadrul unor ”centre tehnologice și industriale naționale” după logica domeniilor industriale - inginerie mecanică, mecatronică și electromecanică; inginerie electronică, sisteme informatice, comunicații; și inginerie chimică, pulberi, explozivi, combustibili speciali etc.
2. In cadrul Centrelor tehnologice si industriale naționale, capacitățile tehnologice vor fi organizate pe domenii de activitate industrială și vor funcționa ca ecosisteme/clustere tehnologice incluzând **entități de cercetare** și **IMM-uri** pentru fabricarea de componente și subansamble militare și cu utilizare duală sau pentru prestarea de servicii industriale, de mentenanță și suport.

Centrele vor produce ansamble și subansamble, din ce în ce mai complexe, în cadrul cooperărilor pe direcțiile prioritate tehnologice si industriale naționale si a celor cu partenerii europeni si internaționali.

1. Cooperarea dintre centrele naționale, entitățile de cercetare și IMM-uri se va stabili pe baza unor criterii de performanță în afaceri și indicatori de succes. Centrele vor putea integra componente și subansamble furnizate atât de IMM-urile românești, cât și de cele din alte state europene, așa cum IMM-urile românești vor furniza tehnologii și produse către alți integratori europeni. Totodată, activitatea de cercetare-dezvoltare se va desfășura în baza unui program integrat de cercetare-dezvoltare-inovare, în funcție de prioritățile naționale și aliate de achiziții pentru apărare.
2. Având în vedere caracteristicile pieței sistemelor de armament, România nu ar trebui să susțină crearea a mai mult de trei sau patru centre naționale. Numărul exact al acestora ar trebui să rezulte dintr-o analiză extinsă care să includă, pe lângă aspectele comerciale și realitățile tehnologice, și o perspectivă realistă asupra inventarului capacitatilor de productiei ale CN ROMARM si ale IMM-urilor din domeniile apărării și dual, precum și potențialului de asigurarea a unei participări românești în clusterele europene de profil.
3. Sistemul național tehnologic și industrial pentru apărare va adopta un model bugetar favorabil **complementarității** între diverse surse și instrumentele de finanțare, publice și private, naționale și europene, pentru realizarea de investiții și accesarea de cofinanțări. Modelul va încuraja **sinergia** militar-civil (dual) pentru valorificarea eficientă a capacităților naționale existente în diverse domenii civile și **evitarea duplicărilor și redundanțelor** cu programe, entități și bugete civile destinate unor arii de interes comun, așa cum se întâmplă, de exemplu, în domeniul cibernetic sau în domeniile energiei, transportului, infrastructurilor critice etc.
4. O condiție esențiala pentru asigurarea succesului acestei transformări este asigurarea unui management performant, cu experiența, care sa fie capabil sa gestioneze eficient fondurile alocate si sa implementeze programele de tranziție către oua structura organizatorica. Din acest motiv sistemul național tehnologic și industrial pentru apărare va trebui sa fie condus de un staff internațional, recrutat după criterii de competență din aria de interese geopolitice ale statului român.

## ***4.2 Instrumente pentru dezvoltarea, protejarea si întărirea poziției internaționale a bazei tehnologice si industriale a industriei de apărare a României***

### 4.2.1 Rolul parteneriatelor strategice

Guvernul va căuta sa intareasca partenariatele strategice existente si sa stabileasca altele noi, fie la nivel de guvern fie la nivel de companii, acolo unde dialogul poate materializa in oportunități pe termen lung inclusiv pentru industria de apărare. In cadrul acestor parteneriate vom urmări ca achizițiile majore sa fie acompaniate de beneficii industriale si tehnologice care sa conducă la creșterea si întărirea industriei de apărare naționale.

Statele sau companiile externe partenere vor fi si ele interesate in oferirea condițiilor cele mai bune, dat fiind volumul contractelor de achiziții incluse in astfel de acorduri, in paralel cu realizarea obiectivelor financiare si logistice, de dezvoltare a lanțurilor proprii de furnizori si realizarea economiilor de scara.

Parteneriatele strategice prezinta beneficii substanțiale si multiple atunci când sunt negociate in mod just, in beneficiul ambelor pârți. Prin negocierea si semnarea unor parteneriate strategice, reciproc avantajoase, se va putea asigura un grad de certitudine mai mare in privința realizării obiectivelor acestei strategii.

Aceste parteneriate pe termen lung vor trebui consfințite prin obligații contractuale din partea partenerilor, care sa stipuleze in mod concret programele de investiții si transfer de tehnologie care vor fi asumate de aceștia si etapizarea acestora.

### 4.2.2 Necesitatea reformei in politica de achiziții

Deciziile de achiziții pe care Guvernul României le va face in anii următori vor determina atât capacitatea militară cit si capacitatea si competitivitatea industriei de apărare de a face fata noilor tipuri de provocări, de aici înainte.

Din acest motiv, un obiectiv cheie al acestei strategii il reprezinta definirea unui set de criterii prin a caror aplicare sa se realizeze nu numai achizitia de echipamente militare, la parametrii solicitati de ministerul apararii nationale, la cel mai bun pret si in conditiile de finantare cele mai avantajoase, dar si beneficiile tehnologice si industriale cele mai avantajoase, care sa conduca la un reviriment atit de necesar al industriei de aparare.

In acest sens Guvernul Romaniei se va axa pe urmatoarele directii de actiune :

1. Cresterea transparentei si a interactiunii dintre Ministerul Apararii si Ministerul Economiei, ARCTIS si industrie, inclusiv IMM-uri.

In perspectiva intensificării si eficientizării politicii de beneficii industriale si tehnologice, in scopul practicării unui offset inteligent, care sa nu conducă la o crestere exagerata si nejustificata a costurilor de achiziție, la investiții in capabilități de tip mono client, MApN, sau la multiplicarea nejustificata a unor capabilități similare din EDTIB, care sa le facă neviabile din punct de vedere economic, este esențial ca toate pârțile interesate sa participe in procesul de achiziții încă din fazele inițiale de planificare si redactare a documentației de licitație, pentru a face posibil realizarea obiectivelor acestei strategii. In acest mod industria locala va putea beneficia de condiții optime de planificare a politicilor de finanțare si de personal, pentru a se putea implica in programele de cooperare si transfer tehnologic, cit si ministerului Economiei si ARCTIS, posibilitatea de a negocia din timp cu firmele exportatoare acțiunile de investiții in cercetare, dezvoltare si producție pe plan local cu precădere in domeniile prioritare tehnologice si industriale.

1. Implementarea efectiva a politicii de participare si cooperare tehnologica si industriala in politica de achiziții.

In timp ce cerințele operaționale vor continua sa reprezinte o pondere importanta in luarea deciziilor in domeniul achizițiilor majore, deciziile in acest domeniu vor trebui coordonate cu obiectivele strategiei pentru industria de aparare, din ratiunile politice, economice si sociale expuse in aceasta strategie, care au o contributie importanta la satisfacerea intereselor esențiale de securitate ale României

1. Promovarea colaborarii inter-institutionale in sfera cercetarii si inovarii cu predilectie in sfera IMM-urilor

In politica de achiziții trebuie sa ne axam pe valorificarea potențialului uman cu înalta educație si calificare. Acest potențial exista in special in sfera IMM-urilor, unele cu activitate deja in sfera apararii dar si mai multe in sfera tehnologiilor civile, care pot face o tranziție fireasca către acest sector. In acest sens Ministerul Apararii va trebui sa intensifice colaborarea interinstitutionala nu numai pentru a fi accesibil si transparent in aceasta relatie dar si in a conlucra si de a deveni un partener de incredere in dezvoltarea programelor esențiale definite in inițiativele strategice din aceasta strategie.

1. Analiza de tipul make or buy, produ sau cumpăra.

In plus, in politica de achizitii vom introduce un nu tip de analiza, make or buy, produ sau cumpara, pentru a putea optimiza ierarhizarea achizitiilor, si a nu irosi fondurile pe achizitii cu un impact marginal in capacitatea de aparare, dar care cu un efort financiar rezonabil sa poata fi realizate intr-o durata de timp relativ scurta de noua industria de apărare autohtona.

Acesta tip de analiza va trebui sa ia in considerare si posibilitatea promovarii de programe comune cu tarile din Europa Centrala si de Est cit si cu tarile cu o industrie de aparare dezvoltata din vestul Europei, in măsura in care acestea vor fi interesate cit si participarea la programle comune europene de tipul PESCO.

1. Analiza costurilor logistice pe perioada ciclului de viată

Nu in ultimul rând, decizia de a achiziționa un anumit produs trebuie insotita de o analiza a costurilor logistice pe perioada ciclului de viata, si de o analiza de suportabilitate, care sa fie facuta in contextul asigurarii sprijinului logistic la întreaga gama de echipamente procurate, in limita alocarilor bugetare in urmatoarele decade de mentinere a starii de operabilitate a echipamentului si a planificarii achizitiilor pina in anii 2030-2035. Corelarea acesteia cu analiza de tipul make or buy, pentru a determina directiile de investitii si de aplicare a politicii de cooperare tehnologica si industriala ( offset), va sprijini procesul de decizie pentru indicarea solutiilor optime, din punctul de vedere al fondurilor bugetare disponibile, pentru mentinerea echipamentelor in stare de operare, pe toata durata ciclului de viată.

### 4.2.3 Coordonarea cu celelalte tari mici si mijlocii in adoptarea unei poziții la nivel European, care sa nu introducă discriminări in domeniul aplicării politicilor de participare industriala la nivel global.

Guvernul României considera ca offsetul, cunoscut si ca cooperare industriala si tehnologica sau beneficii industriale si tehnologice, nici nu distorsionează piața si nici nu discriminează intre ofertanți. In lipsa unor companii românești care sa poată furniza produsele de care are nevoie armata romana, achizițiile se desfășoară numai de la companii străine si pe baze competitive, condițiile de offset fiind cerute tuturor acestor companii in mod egal, nefiind făcute excepții de la aplicarea politicii de cooperare industriala si tehnologica, de acea nu se poate vorbi de discriminare sau distorsionare a pietei. In plus, deoarece offsetul se aplica de la valori de achiziții incepind de la 100 milioane de dolari, nu se poate vorbi de discriminare, atâta timp cit, la aceste valori, ofertele sunt făcute numai de companii mari, care toate au departamente specializate si sunt pregătite in egala măsura sa ofere acest tip de facilitați.

Evident ca aplicarea offsetului conduce si la beneficii economice, însă acestea pot fi considerate beneficia derivate, principalul obiectiv urmărit prin aplicarea acestuia fiind asigurarea securității naționale, prin asigurarea unei industrii de apărare competitive, capabile sa susțină starea de operabilitate a armatei, sa asigure securitatea aprovizionarii pentru principalele sisteme din dotare dar si sa contribuie la securitatea comuna, prin folosirea optima a resurselor existente si integrarea in lanturile de furnizori ale marilor companii exportatoare, care sa asigure economiii de scara si sa contribuie astfel la dezvoltarea competitivității la nivel global a acestora.

Interzicerea de către Comisia Europeana a offsetului nu face decât sa discrimineze statele europene importatoare, fata de alte state similare din Asia sau Orientul Mijlociu. Caci, offsetul, deși a cunoscut o relativa stagnare in Europa, de la introducerea Directivei 2009/EC/81, continua sa fie practicat cu predilecție de state din Asia si Orientul Mijlociu si mai recent de tari din America Latina, ceea ce va putea conduce in timp la apariția unor decalaje tehnologice in defavoarea tarilor mici europene cu implicatii negative inclusiv la asigurarea securității Aliantei Nord Atlantice

Consideram ca la nivelul Consiliului Europei este necesara o reanalizare a modului in care Comisia înțelege sa interpreteze derogările de la art.346 TFUE, in situațiile in care , in mod legitim, tari mici, importatoare in măsura de peste 90 % de tehnica si echipamente militare, isi propun sa folosească offsetul intr-un mod inteligent, coerent si coordonat cu nevoile bazei europene tehnologice si industriale de apărare, fără a crea suprapuneri nedorite, si sa dezvolte capabilități autohtone de care sa beneficieze in cele din urma toate tarile partenere.

Din acest motiv consideram ca este esențial ca Guvernul Romaniei, prin persoana Primului Ministru, sa desfășoare la nivelul Consiliului European o politica activa de promovare a folosirii unui offset inteligent si in relațiile dintre tarile europene mari, exportatoare, si tarile mai mici, pentru o mai bina valorificare a resurselor acestora, pentru realizarea de economii de scara cit si pentru creșterea gradului de încredere si creștere a interesului reciproc dincolo de simpla tranzacție comerciala.

## ***4.3 Către o creștere a schimburilor economice in direcția creșterii exporturilor firmelor romanești pe piața americana si europeana.***

Deși într-o scădere semnificativa fata de anii precedenți, programele de cooperare industrială si tehnologice (offset) efectuate de firmele americane, in anul 2022, au reprezentat totusi 33 % din valoarea contractelor de export încheiate. Comparativ, in perioada ultimilor 20 ani, acestea au reprezentat 56 %, si o valoare totală de 142 miliarde de dolari.[[17]](#footnote-17)

Crearea si mentinerea capabilitatilor pentru sistemele Patriot, HIMARS si in curind a avionelor F-35, sau a sistemelor de rachete cu raza scurta de actiune, necesita o gindire cuprinzatoare, care sa aiba in vedere capacitatea Romaniei de a mentine aceste sisteme in stare operaționala, a le asigura mentenanța dar si upgradarea periodica.

In absenta unei industrii autohtone care sa dispuna de capabilitati adecvate pentru executarea acestor lucrari, capacitatea de reactie si de indeplinitre a misiunilor va fi afectata, iar Romania isi va pierde credibilitatea de a fi un partener de incredere si un furnizor de securitate, nefiind capabila sa sustina financiar un asemenea efort, doar apelând in mod exclusiv la furnizori de pe piața internaționala.

Din acest motiv, cresterea cooperarii cu marile firme exportatoare din Statele Unite si Uniunea Europene, integrarea unor investiții locale, făcute de acestea sau in regim mixt in lanturile de furnizori la nivel internațional, au o importanta vitala pentru asigurarea suveranității si independentei tarii noastre, cit si a îndeplinirii obligațiilor ce deriva din tratatele si alianțele la care Romania este parte.

Totodată, capacitatea României de a asigura intrarea entităților românești în parteneriate/aranjamente cu marii producători de echipamente militare și armamente va asigura o creștere economică semnificativă și întărirea relațiilor diplomatice bilaterale cu statele care susțin acești producători.

## ***4.4 O politica mai activa de promovare a intereselor si produselor firmelor din domeniu pe piața internaționala***

Prezența României pe piața produselor și serviciilor de apărare depinde atât de performanța economică și industrială, cât și de capacitatea de promovare a intereselor politice și economice ale țării la nivel internațional. Nivelul exporturilor reprezintă măsura performanței politice, economice și industriale în domeniul apărării și reflectă relevanța strategică a țării și capacitatea guvernanților de promovare activă la nivel internațional.

Guvernul se va implica activ, inclusiv prin intermediul reprezentanților economici si atașaților militari, in promovarea bazei tehnologice si industriale autohtone cit si a promovării cooperării industriale si integrării bazei naționale in lanțurile de furnizori la nivel global.

In același timp vom urmări promovarea specialiștilor romani in ocuparea unor funcții relevante pentru industria de apărare în cadrul instituțiilor Comisiei Europene. Pentru atingerea acestui deziderat, va fi necesară crearea unui sistem de identificare a oportunităților, selecție, pregătire și susținere a personalului român în scopul participării la concursurile pentru încadrarea unor funcții internaționale din cadrul UE, în deplin acord cu interesele naționale de securitate și apărare.

## ***4.5 Transparenta si dialog***

Guvernul Romaniei vede aceasta strategie ca pe un prim pas pe calea unui dialog in condiții de transparenta la nivel societal pentru angajarea responsabila atât la nivelul general al societatii cit si cu toate partile interesate la nivel institutional. In acest sens vom institui un set de forumuri de consultare periodice, cel putin o data pe an, pe problematica ridicata de acesta strategie, in domeniul restructurarii si organizarii noului ecosistem al indsuriei de aparare, al investitiilor, inovatiei si cercetarii dezvoltarii si nu in ultimul rind al aplicarii legilatiei de cooperare tehnologica si industriala (offset).

1. Țările cu cele mai mari cheltuieli militare în 2023, <https://www.statista.com/statistics/262742/countries-with-the-highest-military-spending/> [↑](#footnote-ref-1)
2. Cota de piață a principalilor exportatori de arme majore între 2019 și 2023, pe țări, <https://www.statista.com/statistics/267131/market-share-of-the-leadings-exporters-of-conventional-weapons/> [↑](#footnote-ref-2)
3. Prima strategie industrială de apărare și un nou program pentru industria de apărare pentru a spori pregătirea și securitatea Europei,<https://ec.europa.eu/commission/presscorner/detail/en/ip_24_1321> [↑](#footnote-ref-3)
4. Programul European pentru Industria de Apărare pe scurt, <https://defence-industry-space.ec.europa.eu/eu-defence-industry/edip-future-defence_en#:~:text=at%20a%20glance-,EDIP%20is%20a%20Regulation%20proposed%20by%20the%20Commission%20to%20start,and%20responsiveness%20of%20the%20EDTIB> [↑](#footnote-ref-4)
5. Tudorel Andrei, ‎Ani Matei, ‎Ion Gh Roşca, "Corupția: O analiză economică și socială", pag. 183 [↑](#footnote-ref-5)
6. Fondul European de Apărare pe scurt, <https://defence-industry-space.ec.europa.eu/eu-defence-industry/european-defence-fund-edf-official-webpage-european-commission_en> [↑](#footnote-ref-6)
7. Schema Europeană de Inovație în Apărare (EUDIS),<https://eudis.europa.eu/index_en> [↑](#footnote-ref-7)
8. Cooperarea Structurată Permanentă (PESCO), Adâncirea cooperării în apărare între statele membre ale UE, <https://www.pesco.europa.eu/> [↑](#footnote-ref-8)
9. O Busolă Strategică pentru Securitate și Apărare, <https://www.eeas.europa.eu/sites/default/files/documents/strategic_compass_en3_web.pdf> [↑](#footnote-ref-9)
10. Centrul de întreținere F-35 din Italia deschis pentru clienții internaționali cu un avion norvegian, <https://www.defensenews.com/global/europe/2022/07/15/italy-f-35-maintenance-hub-opens-for-international-customers-with-norwegian-jet/> [↑](#footnote-ref-10)
11. Țările de Jos vor efectua întreținerea F-35 pe teritoriul propriu, <https://aviationweek.com/defense/aircraft-propulsion/netherlands-perform-f-35-mro-country> [↑](#footnote-ref-11)
12. Întreținerea tancului de luptă principal Abrams la Poznań. Centru Regional de Excelență la WZM, <https://defence24.com/industry/abrams-main-battle-tank-maintenance-in-poznan-regional-centre-of-excellence-at-wzm> [↑](#footnote-ref-12)
13. Raport de analiză a dimensiunii, cotelor de piață și tendințelor pieței de întreținere, reparație și revizie (MRO) pentru domeniul aerospațial și al apărării, după produs (motor, structură, linie, componente), aplicație, utilizator final, regiune și prognoze segmentate, 2022 – 2030, <https://www.grandviewresearch.com/industry-analysis/aerospace-defense-maintenance-repair-overhaul-mro-market#:~:text=The%20global%20aerospace%20and%20defense,5.5%25%20from%202022%20to%202030>. [↑](#footnote-ref-13)
14. Debitori externi [↑](#footnote-ref-14)
15. Detalierea obligațiilor actuale pe contractor, <https://ised-isde.canada.ca/site/industrial-technological-benefits/en/projects-and-obligations/report-contractor-progress/breakdown-current-obligations-contractor> [↑](#footnote-ref-15)
16. Combaterea mitei externe, <https://www.oecd.org/en/topics/sub-issues/fighting-foreign-bribery.html#:~:text=The%20OECD%20Anti%2DBribery%20Convention%20establishes%20legally%20binding%20standards%20to,measures%20that%20make%20this%20effective>. [↑](#footnote-ref-16)
17. Compensări în comerțul de apărare, Al 28-lea Studiu, <https://www.bis.doc.gov/index.php/documents/sies/3505-public-version-28th-annual-offsets-report/file> [↑](#footnote-ref-17)